Yhdysvaltain seuraava presidentti Joe Biden on yhdysvaltalaismedioiden mukaan nimittämässä Janet Yellenin valtiovarainministeriksi.
Jos hänet valitaan tehtävään, hän on maassa ensimmäinen nainen valtiovarainministerinä.
Yellen on toiminut aikaisemmin maan keskuspankin Fedin pääjohtajana vuosina 2014–2018.
The Wall Street Journal -lehden mukaan Yellen on kertonut muun muassa tukevansa hiiliveroja, jos hän toimisi valtiovarainministerinä. Lisäksi Yellen on peräänkuuluttanut pankkien tarkempaa valvontaa vuoden 2008 finanssikriisin jälkeen.